Nr. L 188/10 De Europæiske Fællesskabers Tidende 20. 7. 85 RÅDETS FORORDNING (EØF) Nr. 2000/85 af 16. juli 1985 om fastsættelse af Fællesskabets deltagelse i finansieringen af kompensations- foranstaltningerne som følge af faldet i landbrugsindkomsterne på grund af afviklingen af de nederlandske positive monetære udligningsbeløb RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 855/84 af 31. marts 1984 om beregning og afvikling af de monetære udligningsbeløb, der gælder for visse landbrugsprodukter ()), særlig artikel 6, under henvisning til forslag fra Kommissionen, og ud fra følgende betragtninger : Ved artikel 6 i forordning (EØF) nr. 855/84 bemyn- diges kongeriget Nederlandene til at træffe nationale foranstaltninger svarende til — de af Forbundsrepublikken Tyskland trufne for at kompen- sere for faldet i landbrugsindkomsterne som følge af revalueringen af den repræsentative kurs for gylden med virkning fra 1. januar 1985; i henhold til denne bemyndigelse har Nederlandenes regering besluttet at iværksætte kompensationsforan- staltninger, som er fordelt på alle landbrugs- og gartne- risektorer, og som navnlig tager sigte på at mindske produktionsomkostningerne, styrke infrastrukturerne, landbrugsforskningen og = konsulentvirksomheden, forbedre kvaliteten samt indføre et system for køb af mælkekvoter og gennemføre foranstaltninger til beskyttelse af miljøet ; de samlede nationale udgifter til disse foranstaltninger udgør 74 mio ECU ; Fællesskabets andel i finansie- ringen af disse foranstaltninger bør fastsættes — UDSTEDT FØLGENDE FORORDNING : Artikel 1 Fællesskabets deltagelse i finansieringen af den stats- støtte, der ydes af Nederlandenes myndigheder som kompensation for faldet i landbrugsindkomsterne på grund af den i forordning (EØF) nr. 855/84 fastsatte revaluering af den repræsentative kurs for gylden, fast- sættes til 16,5 mio ECU i 1985 og 13,5 mio ECU i 1986. Artikel 2 Nederlandenes regering fremsender en rapport til Kommissionen om virkningen af kompensationsforan- staltningernes iværksættelse. Kommissionen frem- sender rapporten til Rådet. Artikel 3 Denne forordning træder i kraft på dagen for offentlig- gørelsen i De Europæiske Fællesskabers Tidende. Denne forordning er bindende i alle enkeltheder og gælder umiiddelbart i hver medlemsstat. Udfærdiget i Bruxelles, den 16. juli 1985. ()) EFT nr. L 90 af 1. 4. 1984, s. 1. På Rådets vegne M. FISCHBACH Formand